SIMC625**ΔΗΜΟΤΙΚΟ ΣΧΟΛΕΙΟ ΑΓΙΟΥ ΓΕΩΡΓΙΟΥ**

**Αγίου Γεωργίου Κοντού 6045 Λάρνακα - Τηλ. 24638150,24812144**

**Fax: 24812145**

ΕΝΗΜΕΡΩΤΙΚΟ ΔΕΛΤΙΟ

ΣΕΠΤΕΜΒΡΙΟΣ 2023

Αγαπητοί γονείς,

Με την ευκαιρία της έναρξης της νέας σχολικής χρονιάς , η Διεύθυνση και το Διδακτικό Προσωπικό του Σχολείου σας ευχόμαστε υγεία και οικογενειακή ευτυχία καθώς και μια καλή και παραγωγική σχολική χρονιά.

Σας διαβεβαιώνουμε ότι θα καταβάλουμε κάθε δυνατή προσπάθεια για την επιτυχία των στόχων του σχολείου μας, για πρόοδο και προκοπή των παιδιών σας.

Είμαστε βέβαιοι ότι με τη δική σας βοήθεια και συμπαράσταση καθώς και με συλλογική προσπάθεια θα φέρουμε τα ποθητά αποτελέσματα.

Με την ευκαιρία θα θέλαμε να σας ενημερώσουμε για τα πιο κάτω θέματα:

1. Προσέλευση παιδιών:

* Τα παιδιά θα πρέπει να βρίσκονται στο σχολείο κάθε πρωί στις **7:30 π.μ.** **και όχι αργότερα από τις 7:40 π.μ**. Καθυστερημένη άφιξη των παιδιών στην τάξη δημιουργεί πολλά προβλήματα τόσο στο ίδιο το παιδί, που καλείται να δικαιολογήσει την αργοπορία του, όσο και στα υπόλοιπα παιδιά που αποσπώνται από το μάθημα.
* Η παρουσία των παιδιών στο σχολείο **πριν από τις 7:30 π.μ πρέπει να αποφεύγεται, γιατί δε θα υπάρχει άτομο που να φροντίζει για την ασφάλειά τους**.

**Σε περίπτωση που ένα παιδί φθάνει στο σχολείο τόσο πρωί, η προσωπική του ασφάλεια είναι ευθύνη του ιδίου και των γονιών του.**

* Αφού τα παιδιά εισέλθουν στον σχολικό χώρο , **θα πηγαίνουν μόνα τους στις** **τάξεις τους με την καθοδήγηση των παιδονόμων. Απαγορεύεται η είσοδος ενηλίκων μέσα στον σχολικό χώρο για λόγους ασφάλειας και υγείας.**

2. Αποχώρηση των παιδιών:

* Τα παιδιά μένουν στο σχολείο για όσο χρόνο προβλέπει το ωρολόγιο πρόγραμμα, δηλαδή μέχρι τις **1:05 μ.μ..** Όταν σχολάσουν η ευθύνη για την ασφάλειά τους ανήκει στους γονείς τους. Γι' αυτό παρακαλούμε να φροντίζετε για την ***έγκαιρη παραλαβή τους από το σχολείο.*** **Κατά την προσέλευση και παραλαβή των παιδιών σας δεν πρέπει να εισέρχεστε στον σχολικό χώρο και δεν πρέπει να σταθμεύετε στον χώρο** **στάθμευσης. Τέτοιες συνήθειες δημιουργούν προβλήματα ασφάλειας των παιδιών και έκθεσή τους σε κινδύνους**
* Αν κάποιο παιδί, για λόγους υγείας ή άλλους λόγους, πρέπει να αποχωρήσει προτού τελειώσουν τα μαθήματα, τότε **κάποιος από τους γονείς ή άλλο εξουσιοδοτημένο (συγγενικό) πρόσωπο πρέπει να παραλάβει το παιδί και να υπογράψει στο «Βιβλίο Αποχώρησης»**. Εάν η αποχώρηση είναι προγραμματισμένη, καλό είναι να ενημερώνετε το σχολείο έγκαιρα με γραπτό σημείωμα.

3. Απουσίες παιδιών:

* Σε περίπτωση που το παιδί σας θα απουσιάσει από το σχολείο για οποιονδήποτε λόγο **έχετε την υποχρέωση** **να ενημερώσετε από την προηγούμενη ή το πρωί της ημέρας της απουσίας**. Είναι αναγκαία αυτή η ρύθμιση για να αποτραπούν δυσάρεστες καταστάσεις, όπου παιδιά μπορεί να απουσιάζουν από το σχολείο εν αγνοία των γονέων τους.

4. Ευπρεπής εμφάνιση των παιδιών:

* Τα παιδιά θα πρέπει να έρχονται στο σχολείο καθαρά και συγυρισμένα (νύχια καθαρά και κομμένα και όχι βαμμένα). **Να αποφεύγονται οι υπερβολές, οι οποίες δε συνάδουν με τη μαθητική ιδιότητα, όπως τα πολύ μακριά μαλλιά στα αγόρια, το ιδιόρρυθμο κούρεμα ή βάψιμο.**

5. Ασφάλεια προσωπικών αντικειμένων

* Τα παιδιά δεν ενδείκνυται να φορούν στο σχολείο κοσμήματα και ρολόγια μεγάλης αξίας. **Τονίζεται ότι σε περίπτωση απώλειάς τους το σχολείο δε φέρει καμιά ευθύνη. Η μεταφορά στο σχολείο κινητών τηλεφώνων και ρολογιών τύπου (smartphone) απαγορεύονται, με βάση τις οδηγίες του Υπουργείου Παιδείας.**

6. Μαθητική τσάντα

* Τα παιδιά θα πρέπει να συνηθίσουν να φέρνουν στο σχολείο μόνο τα απαραίτητα βιβλία και τετράδια της ημέρας και όχι να μεταφέρουν περιττό βάρος. Παρακαλούμε λοιπόν όπως τα βοηθήσετε να αποκτήσουν θετικές συνήθειες και να ελέγχετε συχνά τις τσάντες τους.

7. Γονείς στο σχολείο

Οι επισκέψεις σας στο σχολείο, για να ενημερωθείτε για την πρόοδο του παιδιού σας, κρίνονται απαραίτητες. Σύντομα θα σας σταλεί το πρόγραμμα επισκέψεων, για να γνωρίζετε πότε θα μπορείτε να επικοινωνείτε τηλεφωνικά με τους εκπαιδευτικούς των παιδιών σας ή με φυσική παρουσία σας.

**Σε περίπτωση που υπάρχει άμεση ανάγκη μπορείτε να επικοινωνείτε τηλεφωνικώς για τα θέματα που αφορούν τα παιδιά σας και για ενημέρωση με τους δασκάλους στο τηλ 24812144**

**8.** **Επιπρόσθετες πληροφορίες**

Εάν το παιδί σας έχει οποιοδήποτε συμπτώμα (αδιαθεσία, βήχα, πυρετό κ.λ.π) πρέπει να παραμένει σπίτι και να επικοινωνείτε με παιδίατρο.

* Κάθε παιδί πρέπει να φέρνει τα δικά του αντικείμενα (μολύβια, γραφική ύλη κ.τ.λ).
* Καλό είναι τα παιδιά να έχουν μαζί τους μικρές συσκευασίες αντισηπτικού, χαρτομάντηλα και μικρή πετσέτα καθαρισμού.

Σας ευχαριστούμε για την κατανόησή σας. Με τη συνεργασία όλων μας, θα έχουμε μια όμορφη και δημιουργική σχολική χρονιά !

Από το Σχολείο